stanford-oval/wikipedia huggingface dataset:
Niclas Burström
Ura > Seuraura

Burström on Skellefteå AIK:n oma kasvatti. Hän pelasi joukkueessa ensimmäisen Elitserien-ottelunsa kaudella 2008–2009. Hän pelasi kauden suurimmaksi osaksi Skellefteån J20-joukkuetta, mutta Burström vahvisti myös seuran J18-junioreita, joissa hän voitti kauden päätteeksi J18 Allsvenskanin hopeaa. Kaudella 2009–2010 Buströn oli Skellefteån J20-junioreiden tehokkain puolustaja tehoilla 7+14=21. Hän pelasi kauden aikana 11 Elitserien-ottelua jääden niissä ilman tehopisteitä. Burström pelasi miesten pelejä myös kevätkaudella kauden loppuun asti lainalla HockeyAllsvenskan-joukkue Växjö Lakersissa, joka eteni Kvalserieniin, mutta jäi kuitenkin ilman sarjanousua.
Kausi 2010–2011 oli Burströmille ensimmäinen kokonainen Elitserienissä ja se toi hänelle 52 runkosarjaottelussa seitsemän syöttöpistettä ja 18 playoff-ottelussa tehot 1+3=4. Burström voitti kauden päätteeksi Elitserien-hopeaa. Kaudella 2011–2012 hän avasi maalitilinsä myös runkosarjassa, jossa Burström teki tehot 6+6=12. Hän voitti kauden päätteeksi taas Elitserien-hopeaa.
Syyskuussa 2012 Burström teki Skellefteån kanssa nelivuotisen jatkosopimuksen kevääseen 2017 saakka. Kaudella 2012–2013 hän oli Skellefteån tehokkain puolustaja tehoilla 3+11=14. Burström voitti kauden päätteeksi Ruotsin-mestaruuden. Kaudella 2013–2014 hän oli taas Skellefteån tehokkain puolustaja tehoilla 6+14=20 ja voitti kauden päätteeksi Ruotsin-mestaruuden. Kausi 2014–2015 päättyi SHL-hopeaan. Kaudella 2015–2016 Burström oli Skellefteån tehokkain puolustaja tehoilla 9+19=28, joilla hän jakoi koko SHL:n puolustajien pistepörssin kuudennen sijan Djurgårdens IF:n Marcus Högströmin kanssa. Pudotuspeleissä Burström oli joukkueen paras syöttäjä yhdeksällä syöttöpisteellään. Hän voitti kauden päätteeksi SHL-hopeaa ja palkittiin liigan parhaana puolustajana Salming Trophylla. Burström valittiin myös Ruotsin tähdistökentälliseen.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Minsk 2014 | jääkiekko |  |
Burström edusti Ruotsia MM-kilpailuissa vuonna 2014 voittaen pronssia. Yhteensä hän on pelannut 35 A-maaottelua tehopistein 2+4=6. Burström debytoi Ruotsin A-maajoukkueessa vuoden 2012 Karjala-turnauksessa. Hänen ensimmäinen A-maaottelunsa oli näin ollen turnauksen 7. marraskuuta 2012 Liberecissä pelattu avausottelu Tšekkiä vastaan, jolloin Burström sai myös yhden syöttöpisteen Carl Söderbergin tekemään ylivoimamaaliin. Ensimmäisen A-maajoukkuemaalinsa hän teki vuotta myöhemmin Channel One Cupissa 19. joulukuuta 2013 Sotšissa turnauksen isäntäjoukkue Venäjää vastaan. Burström on pelannut myös seitsemän nuorten ja 23 poikien maaottelua.
Pyhä Nino

| Pyhä Nino |
| --- | --- |
 Pyhää Ninoa kuvaava ikoni
Henkilötiedot
Syntynyt: n. 280
Kuollut: 332
Ammatti:  saarnaaja
Titteli:  Georgialaisten valaisija Apostolien vertainen
Pyhä Nino, myös Nina (georg. წმინდა ნინო, Tsminda Nino), oli pyhimys, joka toi kristinuskon Georgiaan 300-luvun alussa. Hänen elämänsä vaiheista on säilynyt hyvin ristiriitaista tietoa.
Ninon uskotaan syntyneen noin vuonna 280. Hänen vanhempansa olivat hurskaita kristittyjä ja arvostettuja: Ninon isä Zabulon toimi kenraalina keisari Maximilianin alaisuudessa ja äiti Susanna taas oli Jerusalemin patriarkan sisar. Ninon ollessa 12-vuotias perhe kuitenkin myi koko omaisuutensa ja muutti Jerusalemiin. Isä antoi munkinlupauksen ja jätti perheensä. Äiti puolestaan vihittiin diakoniksi ja Nino annettiin paikallisen vanhan Sara-nimisen naisen kasvatettavaksi, joka vahvisti tytön uskoa. Myöhemmin hän sai kuulla georgialaisista pakanoista ja rukoili siunausta Georgian matkalleen. Kertoman mukaan Neitsyt Maria ilmestyi Ninolle ja antoi tälle tehtäväksi käännyttää georgialaiset. Maria antoi Ninolle viiniköynnösristin suojatakseen tätä kaikilta vaaroilta.
Pyhä Nino käännytti kristinuskoon kuningatar Nanan ja tämän puolison, kuningas Mirian III:n, joka teki kristinuskosta virallisen valtionuskonnon. Kuningatar Nanan kerrotaan kärsineen taudista, jota yksikään lääkäri ei kyennyt parantamaan, mutta Nino kuitenkin onnistui tässä.
Viiniköynnösristi eli Pyhän Ninan risti on edelleen keskeinen Georgian ortodoksikirkon symboli.
Ninolle annettuja titteleitä ovat mm. georgialaisten valaisija ja apostolien vertainen.
Nummijärven kirkko

| Nummijärven kirkko |
| --- | --- |
 Nummijärven kirkko vuonna 2012
Sijainti:  Kauhajoki
Koordinaatit:  62°17′12.5″N, 022°26′38.5″E
Seurakunta:  Kauhajoen seurakunta
Rakentamisvuosi:  1934
Suunnittelija:  Matti Visanti
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nummijärven kirkon sankarihaudat kesällä 2012
Nummijärven kirkko on Kauhajoella, Nummijärven kylässä sijaitseva puukirkko. Sen rakentaminen aloitettiin vuonna 1929 valtioneuvoston myönnettyä kyläläisille maa-alueen ja rakennustarpeita hautausmaan ja rukoushuoneen rakentamiseksi. Kirkon suunnittelusta vastasi arkkitehti Matti Visanti ja kirkko valmistui lopulta vuonna 1934.
Nummijärven kirkko voidaan jakaa kahteen eri osaan. Kirkkosali on suorakaiteen muotoinen ja siitä erottuu tätä tilaa matalampi siipirakennus. Siipirakennuksessa sijaitsevat sakasti sekä seurakuntasali, joka on mahdollista ovia avaamalla yhdistää osaksi kirkkosalia.
Kirkossa tehtiin korjauksia vuoden 1984 aikana. Tuolloin tehtyjen parannusten suunnittelusta vastasi alkuperäisen arkkitehdin poika, Markus Visanti yhdessä vaimonsa Irmelin kanssa.
Kauhajoen muut kirkot

Kauhajoella sijaitsee kaksi muuta kirkkoa:
Kauhajoen kirkko
Kauhajärven kirkko
Aiheesta muualla

Kirkko Kauhajoen seurakunnan sivuilla (Arkistoitu – Internet Archive)
Kirkko kyläyhdistyksen sivuilla
Pyhä Priska

| Pyhä Priska |
| --- | --- |

Henkilötiedot
Kuollut: 275 Rooma, Italia
Kansalaisuus:  roomalainen
Pyhä Priska (myös Prisca, Priscilla, Prisque tai Rooman Prisca; kuollut 275 Rooma, Italia) oli roomalainen aatelinen, neitsyt, marttyyri ja pyhimys. On ehdotettu, että hän kärsi marttyyrikuoleman miekanpistosta Claudius II:n aikana, haudattiin Via Ostiensella tai Via Salarialla ja siirrettiin myöhemmin läheiseen kirkkoon Aventinukselle. Priska kuvataan nuorena naisena yhden tai useamman leijonan kanssa tai kotkan tai miekan kanssa. Vuodesta 1969 lähtien hänen kulttinsa on rajattu hänen roomalaiseen basilikaansa. Priskan juhlaa vietetään 18. tammikuuta. Pyhästä Priskasta on yhteensopimatonta tietoa eivätkä tutkijat ole onnistuneet dokumentoimaan hänen elämäänsä ja marttyyrikuolemaansa.
Roomalaiskatolisessa messussa ja hetkipalveluksessa pyhää Priskaa on muistettu seuraavanlaisella latinankielisellä kollehtarukouksella:
“Da, quǽsumus, omnípotens Deus: ut, qui beátæ Priscæ Vírginis et Mártyris tuæ natalítia cólimus; et ánnua sollemnitáte lætémur, et tantae fídei proficiámus exémplo.”
Noah Welch

| Noah Welch |
| --- | --- |

Henkilötiedot
Syntynyt: 26. elokuuta 1982 (ikä 42) Brighton, MA, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  100 kg
Seura
Seura:  Växjö Lakers HC
Sarja:  SHL
Pelinumero:  4
Pelaajaura
Pääsarjaura:  2006–
Aik. seurat:  Wilkes-Barre/Scranton Penguins (AHL) Pittsburgh Penguins (NHL) Rochester Americans (AHL) Florida Panthers (NHL) Tampa Bay Lightning (NHL) Chicago Wolves (AHL) Atlanta Thrashers (NHL) HV71 (SEL) MODO Hockey (SHL) Malmö Redhawks (SHL)
NHL-varaus:  54. varaus, 2001 Pittsburgh Penguins
Noah Paul Welch (s. 26. elokuuta 1982 Brighton, Massachusetts, Yhdysvallat) on yhdysvaltalainen jääkiekkopuolustaja, joka pelaa SHL-joukkue Växjö Lakers HC:ssä. Hän on pelannut urallaan myös 75 NHL-ottelua tehopistein 4+5=9 ja keräten 58 jäähyminuuttia. Elite Prospects -sivuston Erik K. Piri kertoo vuonna 2011 isokokoisen Welchin olevan pelityyliltään kahden suunnan puolustaja, joka on omassa päässä rauhallinen. Piri mainitsee hänet myös sulavaksi luistelijaksi ja hyväksi laukojaksi. Welch osaa pelata myös varsin fyysisesti ja aggressiivisesti.
Ura > Maajoukkueura

Welch edusti Yhdysvaltoja Pyeongchangin olympiakisoissa 2018, jolloin hän toimi joukkueen varakapteenina. Welch pelasi myös Deutschland Cupissa vuonna 2017.
Welch edusti Yhdysvaltoja myös alle 20-vuotiaiden MM-kilpailuissa vuonna 2002, mutta hän ei saanut kuitenkaan yhtään ottelua turnauksessa tililleen.
Muuta

Welchilla on vaimo Alissa, jonka kanssa hän meni naimisiin kesällä 2011. Parilla on kaksi lasta. Alissa on NHL-joukkue Boston Bruinsin puolustaja Paul Postman sisko. Heidän pikkusiskonsa Sharlene on naimisissa Welchin kanssa Växjö Lakers HC:ssä ja Malmö Redhawksissa pelanneen, NHL:ssäkin esiintyneen Rhett Rakhshanin kanssa.
Noppawan Lertcheewakarn

| Noppawan Lertcheewakarn |
| --- | --- |

Henkilötiedot
Syntynyt: 18. marraskuuta 1991  Chiang Mai 
Kansalaisuus:   Thaimaa
Tennispelaaja
Pituus:  167 cm
Paino:  60 kg
Kätisyys:  oikea
Ammattilaisena:  2009–
Palkintorahat:  293 951 USD
Kaksinpeli
Paras sijoitus:  149. (26.9.2011)
Turnausvoittoja:  0
Voitot/tappiot:  242–191
Grand Slam -turnauksissa
Wimbledon:  1. kierros (2010)
Yhdysvaltain avoimet:  1. kierros (2011)
Nelinpeli
Paras sijoitus:  97  (15. elokuuta 2011)
Voitot/tappiot:  141–112
Aiheesta muualla
ITF
WTA
Noppawan Lertcheewakarn (thaiksi นพวรรณ เลิศชีวกานต์, s. 18. marraskuuta 1991 Chiang Mai) on thaimaalainen tennispelaaja. Parhaimmillaan hän on ollut WTA-listan sijalla 149 syyskuussa 2011. Lertcheewakarn on voittanut urallaan kolme ITF-turnausta kaksinpelissä.
Junioriurallaan Lertcheewakarn voitti kaksinpelin Wimbledonissa 2009. Nelinpelissä hän voitti yhteensä kolme kertaa Grand Slam -mestaruuden. Hän oli myös juniorirankingin ykkössijalla.
Ammattilaisurallaan Lertcheewakarn on selviytynyt Grand Slam -turnauksissa kaksi kertaa pääsarjaan. Wimbledonissa 2010, jossa hän hävisi ensimmäisellä kierroksella Andrea Hlaváčkoválle ja Yhdysvaltain avoimissa 2011, jossa hän hävisi ensimmäisellä kierroksella Anastasija Jakimovalle.
Aiheesta muualla

Kuvia tai muita tiedostoja aiheesta Noppawan Lertcheewakarn Wikimedia Commonsissa
Noppawan Lertcheewakarn profiili WTA:n kotisivuilla
Nina van den Brink

| Nina van den Brink |
| --- | --- |

Henkilötiedot
Syntynyt: 6. syyskuuta 1966 Porvoo, Suomi
Kirjailija
Tuotannon kieli: ruotsi
Pääteokset:  "Jag har torkat nog många golv": en biografi om Maja Ekelöf (2022)
Palkinnot
 August-palkinto (2022) 
Aiheesta muualla
Löydä lisää kirjailijoitaKirjallisuuden teemasivulta
Nina van den Brink (s. 6. syyskuuta 1966 Porvoo) on suomenruotsalainen kirjailija ja toimittaja. Hän asuu Tukholmassa. Hänen perheensä muutti Ruotsiin hänen ollessaan lapsi.
Vuonna 2022 van den Brink julkaisi kirjan Jag har torkat nog många golv. Kirja on Maja Ekelöfin elämäkerta. Van den Brink voitti kirjallaan August-palkinnon samana vuonna. Eräs teema kirjassa ovat yhtäläisyydet Maja Ekelöfin ja Nina van den Brinkin oman isoäidin Thelma Åkerbergin elämäntarinoissa. Molemmat naisista olivat syntyneet samoihin aikoihin, työskentelivät siivoojina sekä kasvattivat lapsensa yksin.
Van den Brink on työskennellyt toimittajana muun muassa Allerilla ja Fokus-lehdessä.
Kirjat

van den Brink, Nina: "Jag har torkat nog många golv": en biografi om Maja Ekelöf.  Norstedts, 2022.  ISBN 9789113115474.
Nottinghamshire

Nottinghamshire
| --- | --- |
Sijainti:  Itä-Midlands Englanti Yhdistynyt kuningaskunta
Pääkaupunki:  West Bridgford (en) 
Pinta-ala:  2 160 km2  (2016) 
Hallinnolliset osat:  Nottinghamin kaupunki (d) Nottinghamshire (d) 
Väkiluku:  1 170 000  as.  (2020) 
Asukastiheys:  542  as./km2  (2020)
Kumppanuudet:  Poznań Tšeljabinsk (2000 – ) 
NUTS:  UKF15, UKF16 
Verkkosivusto:  www.nottinghamshire.gov.uk 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Nottinghamshire on hallinnollinen, muodollinen ja historiallinen kreivikunta Itä-Midlandsin alueella Keski-Englannissa. Hallinnolliseen kreivikuntaan kuuluu seitsemän hallintopiiriä ja sen keskuksena toimii West Bridgfordin kaupunki; muodolliseen kreivikuntaan luetaan lisäksi kreivikunnan hallinnosta riippumaton Nottinghamin kaupunki. Vuonna 2020 muodollisen kreivikunnan alueella arvioitiin elävän noin 1 170 000 ihmistä.
Kaupungin läpi kulkee muinainen roomalainen tie. Normanniaikoina siellä oli merkittävää maltaiden ja villan tuotantoa. Teollinen vallankumous toi kanavat ja rautatiet, ja pitsi- ja puuvillateollisuus kukoistivat. Ensimmäinen neulekone keksittiin Nottinghamshiressä vuonna 1589, tyllikone (bobbinet) 1806 ja "Nottinghamin pitsistä" tuli tunnettu käsite. 1800-luvulta alkaen myös hiilikaivokset olivat merkittäviä työllistäjiä 1980-luvulle asti.  Vuonna 1989 hiilikaivoksia oli vielä 26, kymmenen vuotta myöhemmin enää neljä.
Hallinto

Nottinghamshiren muodollisen kreivikunnan alueella sijaitsevat seuraavat hallinnolliset alueet:
| Hallinnon taso | Hallinnon taso | Väkiluku (2020) | Lähde | Kartalla |
| --- | --- | --- | --- | --- |
| Nottinghamin kaupunki * | Nottinghamin kaupunki * | 337 000 |  | 1 |
| Nottinghamshiren kreivikunta: | Nottinghamshiren kreivikunta: | 833 000 |  | 2–8 |
|  | Bassetlaw’n hallintopiiri ** | 118 000 |  | 2 |
|  | Mansfieldin hallintopiiri ** | 109 000 |  | 3 |
|  | Newark and Sherwoodin hallintopiiri ** | 123 000 |  | 4 |
|  | Ashfieldin hallintopiiri ** | 128 000 |  | 5 |
|  | Gedlingin kaupunkipiiri ** | 118 000 |  | 6 |
|  | Broxtowen kaupunkipiiri ** | 115 000 |  | 7 |
|  | Rushcliffen kaupunkipiiri ** | 121 000 |  | 8 |
* Yhtenäishallintopiiri ** Hallintopiiri
Nottinghamshiren aluehallinto
1. taso: Hallintopiirit
2. taso: Kunnat
Väestö

Vuonna 2020 Nottinghamshiren muodollisessa kreivikunnassa oli noin 1 170 000 asukasta ja seuraavat yli kymmenentuhannen asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Nottingham | Nottingham | 321 000 |  |
| Mansfield | Mansfield | 83 000 |  |
| Beeston | Broxtowe | 55 000 |  |
| Carlton | Gedling | 51 000 |  |
| West Bridgford | Rushcliffe | 50 000 |  |
| Sutton-in-Ashfield | Ashfield | 49 000 |  |
| Worksop | Bassetlaw | 44 000 |  |
| Newark-on-Trent | Newark and Sherwood | 40 000 |  |
| Arnold | Gedling | 39 000 |  |
| Hucknall | Ashfield | 36 000 |  |
| Kirkby-in-Ashfield | Ashfield | 29 000 |  |
| Retford | Bassetlaw | 24 000 |  |
| Clifton | Nottingham | 23 000 |  |
| Eastwood | Broxtowe | 19 000 |  |
| Mansfield Woodhouse | Mansfield | 19 000 |  |
| Stapleford | Broxtowe | 17 000 |  |
| Kimberley | Broxtowe | 12 000 |  |
| New Ollerton | Newark and Sherwood | 11 000 |  |
| Bingham | Rushcliffe | 10 000 |  |
Tunnukset > Nimikkokukka

Vuonna 2004 Nottinghamshiren nimikkokukaksi valittiin rivieransahrami Plantlife International -järjestön pitämässä yleisöäänestyksessä.
Aiheesta muualla

Kuvia tai muita tiedostoja aiheesta Nottinghamshire Wikimedia Commonsissa
Nottinghamshire history
Nottinghamshire County Council
Nowy Targ

| Nowy Targ |
| --- | --- |
 Nowy Targ lintuperspektiivissä
 vaakuna
 Nowy Targ
 Koordinaatit: 49°28.7′N, 20°01.5′E 
Valtio:  Puola
Voivodikunta:  Vähä-Puola
Piirikunta:  Nowy Targ
Kaupunkioikeudet:  1346
Pinta-ala:  
 – Kokonaispinta-ala:  51,1 km²
Korkeus:  585 m
Väkiluku (2019)  (arvio):  33 293
 – Väestötiheys:  651,5 as./km²
Aikavyöhyke:  UTC+1
 – Kesäaika:  UTC+2
Postinumero:  34-400–34-403
 
 www.nowytarg.pl 
Infobox OKVirheellinen NIMI-arvo: 
Nowy Targ on kaupunki Vähä-Puolan voivodikunnassa Puolassa Tatra-vuoristossa Podhalen alueella. Kaupunki tunnetaan latinaksi nimellä Novum Forum. Vuoden 2019 arvion mukaan kaupungissa asui 33 293 asukasta. Kasimir III Suuri perusti Nowy Targin vuonna 1346 ja antoi sille magdeburgilaisen itsehallinnon. Vuonna 1770 kaupungista tuli osa Itävaltaa ja ensimmäisen maailmansodan jälkeen jälleen osa Puolaa. Kerrotaan, että Lenin pidätettiin kaupungissa vuonna 1914 pariksi viikoksi vakoojaksi epäiltynä.
Jääkiekkojoukkue Podhale Nowy Targ on voittanut useita kertoja Puolan mestaruuden.
Aiheesta muualla

Kaupungin verkkosivusto (puolaksi)
Kuvia tai muita tiedostoja aiheesta Nowy Targ Wikimedia Commonsissa
Olli Nikitin

| Olli Nikitin> Henkilötiedot |
| --- | --- |
Koko nimi:  Olli Nikitin
Syntynyt: 24. helmikuuta 1981 (ikä 43)
Kansalaisuus:   Suomi
Koripalloilija
Pelipaikka:  Takamies
Pituus:  188 cm
Paino:  88 kg
Pelaajaura
Seurajoukkueet
1998 1999–2002 2002–2007 2007–2010:   Tapiolan Honka  Pussihukat  Espoon Honka  Tapiolan Honka
Maajoukkueet
2003–2004:   Suomi
Ottelut (pisteet):  14 (75)
Olli Nikitin (s. 24. helmikuuta 1981) on suomalainen kilpauransa päättänyt koripalloilija.
Tapiolan Hongan kasvatti Nikitin pelasi miesten SM-sarjassa yhteensä kahdeksan kautta vuosien 1999–2007 välillä edustaen Espoon Honkaa ja Pussihukkia. Lisäksi hän oli mukana Espoon Hongan kokoonpanossa vuonna 1998. Vuosina 2007–2010 Nikitin edusti Hongan reservijoukkuetta. Nikitin saavutti Hongassa Suomen mestaruuden vuosina 2003 ja 2007, SM-pronssia vuonna 2006 ja Suomen cupin hopeaa vuonna 2006. Hän antoi helmikuussa 2007 500. koriin johtaneen syöttönsä miesten pääsarjassa.
Suomen maajoukkueessa Nikitin pelasi 14 ottelua vuosina 2003–2004. Hän pelasi maajoukkueessa 5,4 pisteen ottelukohtaisella keskiarvolla ja teki maajoukkueen piste-ennätyksensä, 16 pistettä, Viroa vastaan joulukuussa 2003.
Saavutukset

Suomen mestaruus 2003 ja 2007
SM-pronssia 2006
Suomen cupin hopeaa 2006
Pistosaha

Puukahvainen pistosaha.
Pistosaha on teräväkärkinen käsisaha, jolla pystyy sahaamaan levyyn aukon aloittamatta sahausta levyn reunasta. Pistosaha sekoitetaan useasti kuviosahaan. Kuviosaha ja pistosaha ovat kuitenkin eri työvälineet, kumpikin omaan tarkoitukseen suunnitellut.
Nowy Sączin piirikunta

Nowy Sącz (puol. powiat nowosądecki) on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 216 796. Kunnat Nowy Sączin piirikunnassa ovat Chełmiec, Gródek nad Dunajcem, Grybów, Kamionka Wielka, Korzenna, Krynica-Zdrój, Łabowa, Łącko, Łososina Dolna, Muszyna, Nawojowa, Piwniczna-Zdrój, Podegrodzie, Rytro ja Stary Sącz.
Nowy Sączin väestöpyramidi 2014.
Vuoden 2019 lopussa piirikunnan asukkaista 50,2 prosenttia oli naispuolisia ja 49,8 miespuolisia. Alle 18-vuotiaat muodostivat 22,6 prosenttia piirikunnan väestöstä, työikäiset 61,8 prosenttia ja eläkeläiset 15,7 prosenttia väestön keski-iän ollessa 37,7 vuotta. Vuonna 2019 piirikunnassa syntyi 2 681 lasta. Nowy Sączin piirikunnan väkiluku on kasvanut lähes suoraviivaisesti koko 2000-luvun ajan ja sen ennustetaan kasvavan 230 193 asukkaaseen vuoteen 2050 mennessä.
Aiheesta muualla

Kuvia tai muita tiedostoja aiheesta Nowy Sączin piirikunta Wikimedia Commonsissa
Piotta

Funikulaari ja voimalaitoksen syöttöputki kulkevat rinnatusten Piottasta Lago Ritómille.
Piotta on kylä Etelä-Sveitsin italiankielisessä Ticinon kantonissa Quinton kunnassa. Kylä sijaitsee noin tuhannen metrin korkeudessa Ticinojoen varrella Leventinan laaksossa (ital. Valle Leventina).
Piotta on tunnettu jääkiekkojoukkueestaan HC Ambri-Piottasta. Ambri on toinen Quinton päätaajamista.
Piottassa on rautatieyhtiö-SBB:n Ritomin 44 megawatin vesivoimalaitos. Piottasta johtaa patojärvelle (saks. Ritomsee, ital. Lago Ritóm) kiskoköysirata.
Aiheesta muualla

Kuvia tai muita tiedostoja aiheesta Piotta Wikimedia Commonsissa
Niclas Bergfors

| Niclas Bergfors |
| --- | --- |

Henkilötiedot
Syntynyt: 7. maaliskuuta 1987 (ikä 37) Södertälje, Ruotsi
Kansalaisuus:   Ruotsi
Jääkiekkoilija
Pelipaikka:  laitahyökkääjä
Maila:  oikea
Pituus:  179 cm
Paino:  88 kg
Pelaajaura
Pääsarjaura:  2004–
Aik. seurat:  Södertälje SK (SEL)   Albany River Rats (AHL)   New Jersey Devils (NHL)   Lowell Devils(AHL)  Atlanta Thrashers (NHL)   Florida Panthers (NHL)   Nashville Predators (NHL)   Ak Bars Kazan (KHL)   Severstal Tšerepovets (KHL)   Amur Habarovsk (KHL)   Sokol Krasnojarsk (VHL)   Linköping HC (SHL)  Djurgårdens IF (SHL)
NHL-varaus:  23. varaus, 2005 New Jersey Devils
Niclas Bergfors (s. 7. maaliskuuta 1987 Södertälje, Ruotsi) on ruotsalainen jääkiekkoilija. Hän on taitava ja nopea oikealta pelaava laitahyökkääjä.
Ura

Bergfors on Södertälje SK:n kasvatti. Hän teki elokuussa 2004 kaksivuotisen sopimuksen Södertäljen Elitserien-joukkueen kanssa. Bergfors pelasi 25 Elitserien-ottelua tehden yhden maalin sekä kaksi playoff-ottelua. Hänet valittiin kauden päätteeksi Ruotsin vuoden junioripelaajaksi.
New Jersey Devils varasi Bergforsin ensimmäisellä kierroksella numerolla 23 NHL:n varaustilaisuudessa vuonna 2005. Hän siirtyi heti varauksensa jälkeen Devilsin organisaatioon kaudeksi 2005–2006. Bergfors pelasi ensimmäisen NHL-ottelunsa kolmannella sopimuskaudellaan 2007–2008. Kaudella 2008–2009 hän pelasi kahdeksan NHL-ottelua ja teki myös ensimmäisen maalinsa, mutta läpimurto NHL:ään tapahtui kaudella 2009–2010. Devils myi Bergforsin kauden aikana Atlanta Thrashersiin Johnny Oduyan, Patrice Cormierin ja ensimmäisen kierroksen varausvuoron kanssa vaihdossa Ilja Kovaltšukiin ja Anssi Salmelaan. Bergfors teki Devilsissä ja Thrashersissa yhteensä 81 ottelussa tehopisteet 21+23=44. Hänet valittiin kauden päätteeksi NHL:n tulokkaiden tähdistökentälliseen.
Syyskuussa 2010 Bergfors teki Thrashersin kanssa vuoden mittaisen ja 900 000 dollarin arvoisen jatkosopimuksen. Helmikuussa 2011, kesken kauden 2010–2011, hän siirtyi Florida Panthersiin. Panthers sai pelaajakaupassa hänen lisäkseen Patrick Rissmillerin, kun Thrashersiin siirtyivät Radek Dvořák ja viidennen kierroksen varausvuoro. Bergfors teki kauden aikana 36 pistettä, ja kauden jälkeen hän teki vuoden sopimuksen Nashville Predatorsin kanssa.
Bergfors aloitti hyvin Predatorsissa, mutta 11 ottelun jälkeen joukkue halusi lähettää hänet farmiin. Bergfors ei ollut kuitenkaan kiinnostunut farmipeleistä, ja hän siirtyi joulukuun alussa KHL:n Ak Bars Kazaniin. Kazanissa Bergfors pelasi kahdeksan ottelua ja sai niissä vain yhden syöttöpisteen. Hän siirtyi tammikuussa 2012, KHL:n viimeisenä siirtopäivänä Kazanista Severstal Tšerepovetsiin.
Bergfors jatkoi Severstalissa kauden 2012–2013. Kesäkuussa 2013 hän siirtyi laajennusvaraustilaisuuden kautta Admiral Vladivostokiin.
Maajoukkue

| Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Tšekki 2005 | jääkiekko |  |
Bergfors pelasi alle 20-vuotiaiden MM-kilpailuissa kolmesti (2005, 2006 ja 2007) ja alle 18-vuotiaiden MM-kilpailuissa kahdesti (2004 ja 2005). Hän voitti alle 18-vuotiaiden MM-pronssia 2005 ja hänet valittiin turnauksen tähdistökentälliseen. Bergfors oli kisojen maalipörssin toinen Venäjän Aleksei Sopinin kanssa.
Keväällä 2010 Bergfors pelasi kolme A-maaottelua Ruotsin maajoukkueessa tehden niissä yhden maalin. Hän ei kuitenkaan mahtunut lopulliseen MM-joukkueeseen.
Muuta

Bergforsin isoveli Henrik on jääkiekkopuolustaja. Nicklasin pikkuveli Johan Bergfors pelaa puolestaan hyökkääjänä Nyköpings Hockeyn junioreissa.